Na temelju članka 19. Statuta Grada Buzeta („Službene novine Grada Buzeta“, broj 12/18.- pročišćeni tekst), Gradsko vijeće Grada Buzeta je na sjednici održanoj dana 23. srpnja 2020. godine donijelo

**ZAKLJUČAK**

**o korištenju proračunske zalihe za razdoblje siječanj - lipanj 2020. godine**

1.

Gradsko vijeće Grada Buzeta usvaja i donosi Polugodišnje izvješće o utrošku sredstava proračunske zalihe Grada Buzeta za razdoblje siječanj – lipanj 2020. godine koji je prilog ovom Zaključku.

2.

Ovaj Zaključak stupa na snagu osam dana od dana objave u „Službenim novinama Grada Buzeta“.

KLASA: 021-05/20-01/7

URBROJ: 2106/01-01/01-20-9

Buzet, 23.7.2020.

GRADSKO VIJEĆE GRADA BUZETA

PREDSJEDNIK

 Dejan Jakac

Na temelju članka 56. i 57. Zakona o proračunu („Narodne novine“, broj 87/08., 136/12. i 15/15), 33. stavak 3. Statuta Grada Buzeta ( „Službene novine Grada Buzeta“, broj 12/18. – pročišćeni tekst) i članka 8. Odluke o izvršavanju Proračuna Grada Buzeta za 2020. godinu („Službene novine Grada Buzeta“, broj 9/19 i 5/20), gradonačelnik Grada Buzeta podnosi

**POLUGODIŠNJE IZVJEŠĆE**

**o utrošku sredstava za nepredviđene rashode do visine**

**proračunske zalihe Grada Buzeta za razdoblje siječanj - lipanj 2020. godine**

U Proračunu Grada Buzeta za 2020. godinu u Razdjelu 200 na poziciji R492 planirana su sredstva za nepredviđene rashode do visine proračunske zalihe u iznosu od 100.000,00 kuna.

U razdoblju od 1. siječnja 2020. do 30. lipnja 2020. godine realizirano je ukupno 100.000,00 kuna.

Tablica u nastavku donosi prikaz utroška sredstava prema korisniku i namjeni.

|  |  |  |  |
| --- | --- | --- | --- |
| **Korisnik** | **Namjena** | **Datum** | **Iznos - kn** |
| **Istarska županija**  | Fond za suzbijanje COVID-19 | 20.03.2020. | 100.000,00 |
| **Ukupno** | **100.000,00** |

**O b r a z l o ž e nj e**

 Člankom 56. Zakona o proračunu (Narodne novine broj 8/08, 136/12, 15/15) propisano je da se u proračunu utvrđuju sredstva za nepredviđene rashode do visine proračunske zalihe. Sredstva proračunske zalihe mogu iznositi najviše 0,50 posto planiranih proračunskih prihoda bez primitaka, a visina sredstava proračunske zalihe utvrđuje se odlukom o izvršavanju proračuna.

 U proračunu Grada Buzeta za 2020. godinu („Službene novine Grada Buzeta“, broj 9/19 i 5/20) u 2020. godini planirana su sredstva proračunske zalihe u visini od 100.000,00 kuna. O utrošku navedenih sredstava sukladno navedenoj Odluci odlučuje gradonačelnik o čemu izvješćuje Gradsko vijeće u okviru polugodišnjeg i godišnjeg izvještaja o izvršenju Proračuna.

 Sredstva proračunske zalihe koriste se za nepredviđene namjene, za koje u proračunu nisu osigurana sredstva, ili za namjene za koje se tijekom godine pokaže da za njih nisu utvrđena dovoljna sredstva jer ih pri planiranju proračuna nije bilo moguće predvidjeti, između ostalog za financiranje rashoda nastalih pri otklanjanju posljedica epidemija ili izvanrednih događaja i ostalih nepredvidivih nesreća. Sredstva u iznosu od 100.000,00 kuna u izvještajnom su razdoblju doznačena u Proračun Istarske županije temeljem Sporazuma o sufinanciranju nabave zaštitnog materijala i opreme za potrebe zdravstvenih ustanova čiji je osnivač Istarska županija (KLASA:500-01/20-01/17, URBROJ:2106/01-20-01-1 od 19. ožujka 2020.) i to za potrebe Opće bolnice Pula. Specijalne bolnice za ortopediju i rehabilitaciju „Martin Horvat“ Rovinj, Istarskih domova zdravlja, Nastavnog zavoda za hitnu medicinu IŽ, Zavoda za javno zdravstvo IŽ i Istarskih ljekarni.

KLASA: 400-01/20-01/62

URBROJ: 2106/01-03/01-20-1

Buzet, 14. srpnja 2020.

 GRADONAČELNIK

 Siniša Žulić